CELEX: 32016D0609
Language: sl
Date: 2016-04-18 00:00:00
Title: Sklep Sveta (SZVP) 2016/609 z dne 18. aprila 2016 o spremembi Sklepa 2010/413/SZVP o omejevalnih ukrepih proti Iranu

20.4.2016   
               
               
                  SL
               
               
                  Uradni list Evropske unije
               
               
                  L 104/19
               
            SKLEP SVETA (SZVP) 2016/609
      z dne 18. aprila 2016
      o spremembi Sklepa 2010/413/SZVP o omejevalnih ukrepih proti Iranu
      SVET EVROPSKE UNIJE JE –
      ob upoštevanju Pogodbe o Evropski uniji in zlasti člena 29 Pogodbe,
      ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (1) ter zlasti člena 23 Sklepa,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:
      
                  (1)
               
               
                  Svet je 26. julija 2010 sprejel Sklep 2010/413/SZVP.
               
            
                  (2)
               
               
                  Kitajska, Francija, Nemčija, Ruska federacija, Združeno kraljestvo in Združene države Amerike so 14. julija 2015 ob podpori visokega predstavnika Unije za zunanje zadeve in varnostno politiko z Iranom dosegli dogovor o dolgoročni celostni rešitvi iranskega jedrskega vprašanja. Uspešno izvajanje skupnega celovitega načrta ukrepanja bo zagotovilo izključno miroljubne namene iranskega jedrskega programa in omogočilo celovito odpravo vseh sankcij, povezanih z jedrskim vprašanjem.
               
            
                  (3)
               
               
                  Varnostni svet Združenih narodov je 20. julija 2015 sprejel Resolucijo (RVSZN) 2231 (2015), v kateri je odobril skupni celoviti načrt ukrepanja, pozval k njegovemu vsestranskemu izvajanju v skladu z v njem določenim časovnim razporedom ter določil, da bodo ukrepi izvedeni v skladu z navedenim načrtom.
               
            
                  (4)
               
               
                  Skupni celoviti načrt ukrepanja, kot je bil odobren v RVSZN 2231 (2015), določa zlasti, da bo Unija odpravila omejevalne ukrepe proti nekaterim osebam in subjektom na datum konca prehodnega obdobja (18. oktober 2023), ki je osem let po datumu sprejetja (18. oktober 2015) ali prej, odvisno od poročila generalnega direktorja Mednarodne agencije za atomsko energijo (MAAE) Svetu guvernerjev MAAE in hkrati Varnostnemu svetu Združenih narodov z navedbo, da je IAEA ugotovila, da ves jedrski material v Iranu ostaja v okviru miroljubnih dejavnosti (v nadaljnjem besedilu: splošna ugotovitev).
               
            
                  (5)
               
               
                  Svet je pregledal utemeljitev za en subjekt, za katerega bodo omejevalni ukrepi veljali do datuma konca prehodnega obdobja, in sklenil, da bi jo bilo treba dopolniti.
               
            
                  (6)
               
               
                  Vnos v Prilogi k temu sklepu bi se moral uporabljati do 22. oktobra 2016.
               
            
                  (7)
               
               
                  Sklep 2010/413/SZVP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Priloga II k Sklepu 2010/413/SZVP se spremeni v skladu s Prilogo k temu sklepu.
      Člen 2
      Ta sklep začne veljati dan po objavi v Uradnem listu Evropske unije.
      
         V Luxembourgu, 18. aprila 2016
         
            
               Za Svet
            
            
               Predsednica
            
            F. MOGHERINI
         
      
      
         (1)  UL L 195, 27.7.2010, str. 39.
      
         PRILOGA
         V del I.B Priloge II k Sklepu 2010/413/SZVP se do 22. oktobra 2016 vstavi naslednji vnos:
         I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado
         B.   Subjekti
         
            
                         
                     
                     
                        Ime
                     
                     
                        Podatki za ugotavljanje istovetnosti
                     
                     
                        Razlogi
                     
                     
                        Datum uvrstitve na seznam
                     
                  
                        „7a. (*)
                        
                     
                     
                        Bank Saderat Iran (vključno z vsemi podružnicami) in hčerinske družbe:
                     
                     
                        Bank Saderat Tower, 43 Somayeh Ave, Teheran, Iran.
                     
                     
                        Bank Saderat je z upravljanjem akreditivov za Organizacijo za obrambno industrijo (Defence Industries Organisation – DIO) marca 2009 kršila določbe RVSZN 1737, na seznam katere je bila DIO uvrščena; v tej resoluciji je bila zato zahtevana zamrznitev sredstev, finančnega premoženja in gospodarskih virov te organizacije ter prepovedano njihovo dajanje na razpolago. Z upravljanjem teh akreditivov je organizaciji DIO hkrati pomagala pri kršenju prepovedi nabavljanja in zagotavljanja orožja in sorodnega materiala s strani Irana iz RVSZN 1747.
                     
                     
                         
                     
                  
                        
                                    (a)
                                 
                                 
                                    Bank Saderat PLC (London)
                                 
                              
                     
                        5 Lothbury, London, EC2R 7 HD, Združeno kraljestvo
                     
                     
                        Hčerinska družba v 100-odstotni lasti Bank Saderat
                     
                     
                         
                     
                  
         
            (*)  V skladu s Sklepom Sveta (SZVP) 2016/609 se ta vnos uporablja do 22. oktobra 2016.“